35 workers of Giridih-Bokaro stranded in Malaysia - गिरिडीह-बोकारो के 35 मजदूर मलेशिया में फंसे, वीजा भी जब्त, Jharkhand Hindi News - Hindustan
गिरिडीह-बोकारो के 35 मजदूर मलेशिया में फंसे, वीजा भी जब्त
हिन्दुस्तान टीम, बगोदर गिरिडीह
Last updated: Wed, 14 Feb 2018 07:46 AM IST
गिरिडीह, बोकारो और हजारीबाग समेत राज्य के कई जिलों के 35 मजदूर महीनों से मलेशिया में फंसे हुए हैं। मजदूरों और उनके परिजनों ने भारत सरकार से वतन वापसी की गुहार लगाई है। वहां काम पर गए लोगों को न तो समय पर पूरा वेतन दिया जा रहा है और न लौटने दिया जा रहा है। बगोदर इलाके में संचालित वाट्सएप के प्रवासी ग्रुप के एडमिन सिकंदर अली ने यह मामला उजागर किया है।
मलेशिया में रह रहे बगोदर के खेतको निवासी विकास महतो ने बताया कि झारखंड के अलग- अलग इलाके के 35 मजदूर मलेशिया में फंसे हुए हैं। भारतीय हाई कमिशन को भी मामले की जानकारी दी गई है। मजदूरों को मलेशिया भेजने वाले एजेंट और कंपनी में एग्रीमेंट होता है कि काम मजदूर करेंगे मगर मजदूरी एजेंट को मिलेगी। फिर एजेंट मजदूरों को पैसा देंगे। मजदूरों ने कहा है कि उनका वीजा भी कंपनी ने जब्त कर रखा है। इन लोगों को ज्यादा पैसे देने की बात कहकर मलेशिया ले जाया गया था, मगर वहां कम पैसे दिए जा रहे हैं।
मलेशिया में फंसे मजदूरों में गिरिडीह जिले के मधुबन थाना क्षेत्र के धावाटांड़ अंतर्गत बरियारपुर निवासी विनोद कुमार महतो, बोकारो जिले के चिलगो निवासी राजेन्द्र महतो, विजय कुमार, लोकनाथ रविदास, छोटेलाल सोरेन, गणेश किस्कू, सत्यदेव करमाली, बोकारो के बरकीसिद्धवारा निवासी महेन्द्र महतो, कौलेश्वर रविदास, भीम महतो एवं सिमडेगा के कैलाश प्रधान शामिल हैं।
Web Title:35 workers of Giridih-Bokaro stranded in Malaysia
Giridih-Bokaro
Workers Of Giridih-Bokaro
Workers Stranded In Malaysia
मलेशिया में फंसे 11 मजदूर, रिहाई की लगाई गुहार
झारखंड स्थापना दिवस आज, सीएम राज्य को देंगे एक हजार करोड़ की सौगात आज
झारखंड स्थापना दिवस का देखें मिनट-टू-मिनट कार्यक्रम
झारखंडः मेले में बड़ा ब्लास्ट, 1 मौत, 2 के पैर उड़े, दर्जनों लोग गंभीर
130 पीजीटी अभ्यर्थियों को नियुक्ति पत्र, ड्रेस कोड में होंगे शिक्षक
2265717
20 लाख रुपये दो नहीं तो उड़ा देंगे रामगढ़ रेलवे स्टेशन
पुलिसकर्मियों को मुख्यमंत्री का तोहफा:नए साल से 13 माह का वेतन
स्टेट न्यूज़: भाषण देने के लिए हिंदी की ट्यूशन ले रहे हैं उद्धव ठाकरे
जमशेदपुर: अस्ताचलगामी सूर्य को अर्घ देने उमड़ा सैलाब